Abati Montmajor

Abati Montmajor zo un abati Beneadiz savet e Provañs e 948. Emañ e-kichen Arle, en departamant Bouches-du-Rhône. Istor Savet e voe war reier e-kreiz geunioù, en Xvet kantved. Dont a reas buan da vezañ unan eus abatioù pinvidikañ Provañs ha kresket e voe, etre an XIvet hag an XVIIIvet kantved, gant savadurioù nevez. En XIvet kantved e voe beziet konted Provañs eno. Er Grennamzer e veze graet ur pardon d’an 3 a viz Mae ha dont a rae miliadoù a dud da v-Montmajor. Dilezet e voe an abati e dibenn an XVIIIvet kantved ha dismantret e voe e-pad an Dispac'h gall. Lakaet e voe an abati da vonumant istorel e 1840 hag adsavet e voe da vare an Eil Impalaeriezh c'hall. Abaoe 1945 ez eo perc’hennet gant ar Stad c’hall. En hollad savadurioù Montmajor e kaver ur peniti (XIvet kantved), ur manati eus ar Grennamzer (XIIvet kanved), un tour-ged (XIVvet kantved) hag ur manati klasel (deroù an XVIIIvet kantved). Notennoù